Narodna skupština
20180619

Zahvaljujem. Juče sam kratko govorila vezano za ovaj Zakon o lokalnoj samoupravi i stvarno je kratko vreme da se bilo šta kaže ili razvije kao dijalog ili diskusija, a jeste Zakon vrlo ozbiljan i jeste Zakon o kome treba stvarno govoriti. Ono što želim da pitam ministra lokalne samouprave jeste – da li on stvarno veruje da je sve ovo što je napisano uopšte primenjivo u našoj državi, odnosno u našim lokalnim samoupravama? Ako on veruje da je ovo primenjivo, hajde i dalje da razgovaramo o ovome. Ako on zna da ovo nije primenjivo, a dobro zna da nije primenjivo, zašto smo mi uopšte gubili ovoliko vremena samo na ovaj jedan zakon i to samo na prva tri člana, a imamo još koliko zakona o kojima smo trebali možda ozbiljnije da razgovaramo? Sad mi recite, gospodine ministre, zašto vi nama podmećete ovakve zakone koji su neprimenjivi? Stvarno su neprimenjivi u ovom trenutku. Vi nas za neko drugo vreme spremate, a mi nemamo drugo vreme, nego ovo u kojem mi sada živimo.